
Festett alumínium nedvesítésének módosítása felületkezelési eljárásokkal

A műszaki iparágak számára egyre nagyobb fontossága van és lesz a festett alumínium lemezeknek. A ragasztás, mint kötéstechnológia egyre nagyobb körben népszerűsödik, hisz könnyű és gyorsan alkalmazható. Fontos, hogy mivel mindkét elem megfelelő minőségű legyen, és jól viszonyuljanak egymáshoz. A dolgozatban több kísérleti formáról esett szó, amelyek segíthetik az iparágak fejlődését.
A lézersugaras technológiák több iparágban is jelen vannak és számos kísérlethez alkalmazhatók. Az általam végzett lézersugaras kísérlet is eredményre vezetett, egy bizonyos mértékben. A kiinduló felületi energiánk 24,4mN/m volt, és ezt sikerült egészen 60,7mN/m-re felvinni. Ez 249%-os javulást jelent. 
Gázlánggal való kísérlet során az eredményeimet széles skálán tudtam vizsgálni, a sok alkalmazott paraméternek köszönhetően. Itt a lemezen abba a tartományba tartozó paraméterek, amelyek a legjobb eredményeket mutatták, nem okoztak szemmel látható károsodást a festett alumínium lemezen. Ezért is alkalmaztuk ezt a felületi kezelést a ragasztások kísérletéhez. Itt a kezdeti, teljes felületi energia értéke 27,4mN/m volt, viszont a kezelés után ez felment 77,3 mN/m-re. Ez azt jelenti, hogy 285%-os javulást értünk el és ez már kellően jó volt ahhoz, hogy ragasztási kísérletet végezzünk. A szakítási kísérletek elvégzése után látható volt, hogy a felületkezelés valóban sikeres volt, mivel maga a ragasztás szakadt el, tehát kohéziós volt a tönkremenetel. 
A kémiai felületkezelés mindkét végletű eredménnyel zárult. A krómkénsav lemarta a festékréteget a lemezről, ezáltal nem volt megfelelő a további kísérletekhez. Ellenben a kálium-permanganát nagyon jó nedvesítési eredményeket adott, viszont elszínezte a felületet és így nem felelt meg a kritériumoknak. A kiindulási felületi energia megegyezett a gázlánggal kezelt lemezével, viszont itt 80,4mN/m teljes felületi energiát kaptunk, azaz 292%-os javulást mutatott. Az elszíneződés ellenére ezekből az eredményekből jól kivehető, hogy a festék jól reagált a kálium-permanganáttal és ezáltal olyan reakciók játszódtak le, melyek elősegítették a felületi energia javulását.
Természetesen szeretném folytani a kísérletezést. Elsősorban a kálium-permanganáttal kezelt felületet szeretném ragasztani és egy másik felületkezelési módszert is kísérlet alá akarok vetni, ez nem más, mint a plazma felületkezelés. 



